A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradonačelnik

KLASA: 402-01/21-01/3

URBROJ: 2177/01-01/01-21-1

Požega, 31. prosinca 2021.

Na temelju članka 8. stavka 2. Odluke o financiranju programa i projekata udruga od interesa za opće dobro u Gradu Požegi (Službene novine Grada Požege, broj:14/15. i 17/18.), Gradonačelnik Grada Požege, dana 31. prosinca 2021. godine, raspisuje

JAVNI POZIV

za financiranje javnih potreba udruga građana iz područja predškolskog odgoja i

obrazovanja, zdravstva i socijalne skrbi te ostalih udruga građana u 2022. godini

I.

Ovaj Javni poziv se odnosi na javne potrebe za koje se sredstva osiguravaju u Proračunu Grada Požege za 2022. godinu, odnosno za programe i projekte udruga građana za sljedeća područja:

1. PROGRAMI/PROJEKTI PREDŠKOLSKOG ODGOJA I OBRAZOVANJA
   * programi djelovanja mladih i za mlade grada Požege
2. PROGRAMI/PROJEKTI ZDRAVSTVA I SOCIJALNE SKRBI
   * programi humanitarnih udruga
   * programi udruga osoba s invaliditetom
   * projekti iz područja zdravstva i socijalne skrbi od interesa za Grad Požegu
3. PROGRAMI/PROJEKTI OSTALIH UDRUGA GRAĐANA
   * programi koji pridonose ljudskim i manjinskim pravima
   * programi za zaštitu životinja
   * program ostalih udruga i društava građana

Pravo podnošenja prijave na Javni poziv imaju sve udruge građana koje su registrirane te koje djeluju na području grada Požege.

II.

U Proračunu Grada Požege kroz razdjel Upravnoga odjela za društvene djelatnosti Grada Požege osiguravaju se financijska sredstva za sufinanciranje javnih potreba navedenih u točki I. ovoga Javnog poziva.

III.

Rok za podnošenje prijava je trideset (30) dana od dana objave Javnog poziva na službenoj internetskoj stranici Grada Požege: [www.pozega.hr](http://www.pozega.hr)

IV.

Iz Proračuna Grada Požege financirat će se projekti i programi od interesa za Grad Požegu onih udruga koje ispunjavaju sljedeće uvjete:

* da je registrirana kao udruga u službenom Registru udruga
* da je registrirana u Registru neprofitnih organizacija
* da joj je registrirano područje djelovanja grad Požega
* da svoj rad temelji na potrebama zajednice prema načelima djelovanja za opće dobro i da svojim radom pridonosi razvitku i općem napretku Grada Požege te da promiče njegov položaj i ugled
* da vodi uredno i transparentno financijsko poslovanje
* da ima materijalne i ljudske resurse za provedbu projekta, odnosno programa
* da uredno ispunjava obveze plaćanja poreza i doprinosa te druga davanja prema gradskom proračunu, kao i prema Državnom proračunu
* da ima u programu, odnosno projektu naveden cilj i sadržaj programa, odnosno projekta, vrijeme i lokaciju provođenja, opis aktivnosti, očekivane rezultate po realizaciji programa, odnosno projekta, broj osoba koje profesionalno vode program i po kojoj osnovi (ugovor o radu, ugovor o djelu i sl.)
* udio volonterskog rada u izvođenju ponuđenog programa, odnosno projekta
* da je udruga odgovorna za provedbu programa, odnosno projekta i mora preuzeti javnu odgovornost za tijek programa/projekta
* da ima jasno definirano da li je program, odnosno projekt besplatan za korisnike, ili se po određenoj, jasno definiranoj osnovi naplaćuje od korisnika te o kojoj je osnovi naplate riječ
* da uredno ispunjava obveze iz svih prethodno odobrenih sredstava te ta da je podnijela izvješće o izvršenju programa odnosno projekta sufinanciranog sredstvima gradskog proračuna u prethodnom razdoblju.

V.

Prednost pri odabiru imat će projekti i programi koji:

* se provode u suradnji s drugim udrugama ili institucijama
* uvode nove pristupe i daju pozitivan primjer za rješavanje zajedničkih problema
* omogućavaju uspostavljanje novih veza u zajednici (među ljudima koji inače ne bi bili povezani)
* uključuju rad volontera
* sadrže realan odnos troškova i očekivanih rezultata.
* jesu planirani u okviru aktivnosti Grada Požege.

VI.

Obvezni dio prijave:

* ispunjen, potpisan i ovjeren obrazac za prijavu osnovnih podataka o udruzi i prijedlogu programa/projekta – Obrazac PR
* ispunjen obrazac prijedloga proračuna troškova programa/projekta – Obrazac TR
* ispunjeno godišnje izvješće o realiziranom programu i namjenskom korištenju sredstava iz proračuna Grada Požege – Obrazac IZV
* preslika potvrde Ministarstva financija, odnosno Porezne uprave o stanju javnog dugovanja udruge
* ispunjen obrazac izjave o nepostojanju dvostrukog financiranja – Obrazac IONDF
* ispunjen obrazac izjave o nekažnjavanju za odgovornu osobu udruge i udrugu - Obrazac ION

Neobvezni dio prijave su materijali o prezentaciji rada udruge, npr. isječci iz novina i s

internetskih portala, brošure i publikacije, najviše pet (5) stranica.

VII.

Obrasci za prijavu mogu se dobiti u pisarnici Upravnog odjela za samoupravu Grada Požege

ili preuzeti na službenoj internetskoj stranici Grada Požege: www.pozega.hr.

VIII.

Popunjeni obrasci s prilozima dostavljaju se u zatvorenoj omotnici poštom, ili se predaju neposredno u pisarnicu Upravnog odjela za samoupravu Grada Požege, na adresu: Grad Požega, Upravni odjel za društvene djelatnosti, Trg Sv. Trojstva 1, 34000 Požega, s naznakom: „Javni poziv za financiranje javnih potreba iz područja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( točka I. podtočka \_\_\_. Javnog poziva)“.

Nepotpune i nepravovremene prijave, kao i prijave koje nisu dostavljene na propisanom obrascu, neće se uzeti u razmatranje.

IX.

Programe i projekte u roku najduže od trideset (30) dana od isteka zadnjega dana za podnošenje prijava ocjenjuje povjerenstvo koje imenuje Gradonačelnik Grada Požege.

Odobrene programe i projekte povjerenstvo će dostaviti Gradonačelniku Grada Požege radi donošenja odluke o godišnjem planu financiranja programskih aktivnosti udruga u okviru sredstava osiguranih u gradskom proračunu za tekuću godinu (u nastavku teksta: odluka).

Odluka iz prethodnog stavka ove točke objavljuje se na službenoj internetskoj stranici Grada Požege u roku od petnaest (15) dana od dana njezina donošenja.

Svaki podnositelj prijave može uložiti prigovor na donesenu odluku u roku od osam (8) dana od primitka obavijesti iz stavka 3. ove točke.

O prigovoru odlučuje Gradonačelnik u roku osam (8) dana od dana primitka prigovora.

S korisnikom potpore zaključit će se ugovor o financiranju programa ili projekta, najkasnije trideset (30) dana od dana donošenja odluke iz stavka 2. ove točke.

X.

Dodatne informacije u svezi provođenja ovoga Javnoga poziva mogu se dobiti u Upravnom odjelu za društvene djelatnosti Grada Požege, u sobi broj 14 ili na telefon: 034/311-304 i 034/311-332.

GRADONAČELNIK

dr.sc. Željko Glavić, v.r.